CELEX: 32019D1031(01)
Language: da
Date: 2019-10-24 00:00:00
Title: Rådets afgørelse af 24. oktober 2019 om udnævnelse af en vicedirektør for Europol2019/C 370/02

31.10.2019   
               
               
                  DA
               
               
                  Den Europæiske Unions Tidende
               
               
                  C 370/4
               
            
         RÅDETS AFGØRELSE
         af 24. oktober 2019
         om udnævnelse af en vicedirektør for Europol
         (2019/C 370/02)
         RÅDET FOR DEN EUROPÆISKE UNION HAR —
         under henvisning til Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (1), særlig artikel 54 og 55,
         som den myndighed, der har kompetence til at udnævne Europols administrerende direktør og vicedirektører, og
         ud fra følgende betragtninger:
         
                     (1)
                  
                  
                     Ansættelsesperioden for en af Europols nuværende vicedirektører udløber den 31. oktober 2019. Det er derfor nødvendigt at udnævne en ny vicedirektør for Europol.
                  
               
                     (2)
                  
                  
                     I Europols bestyrelses afgørelse af 1. maj 2017 fastlægges reglerne for udvælgelse af, forlængelse af ansættelsesperioden for og afskedigelse af Europols administrerende direktør og vicedirektører.
                  
               
                     (3)
                  
                  
                     En af stillingerne som vicedirektør for Europol har været anset som ledig siden den 31. januar 2019, hvilket er ni måneder før ophør af ansættelsesperioden for en af de nuværende vicedirektører for Europol, jf. artikel 3, stk. 1, litra a), i Europols bestyrelses afgørelse af 1. maj 2017. Et stillingsopslag for stillingen som vicedirektør for Europol er blevet offentliggjort i Den Europæiske Unions Tidende den 23. januar 2019 (2).
                  
               
                     (4)
                  
                  
                     I overensstemmelse med artikel 54, stk. 2, i forordning (EU) 2016/794 er en slutliste over udvalgte kandidater blevet udarbejdet af en udvælgelseskomité, som er nedsat af bestyrelsen (»udvælgelseskomitéen«). Udvælgelseskomitéen udarbejdede en behørigt begrundet rapport den 8. maj 2019.
                  
               
                     (5)
                  
                  
                     På grundlag af Udvælgelseskomitéens rapport og i overensstemmelse med forordning (EU) 2016/794 og bestyrelsens afgørelse af 1. maj 2017 afgav bestyrelsen en begrundet udtalelse den 23. maj 2019 vedrørende udnævnelsen af en vicedirektør for Europol, hvori den foreslog Rådet en slutliste på tre kandidater, der er egnede til stillingen.
                  
               
                     (6)
                  
                  
                     Den 18. juli 2019 udvalgte Rådet Jürgen EBNER som den næste vicedirektør for Europol og orienterede det kompetente udvalg i Europa-Parlamentet om valget af ham med henblik på artikel 54, stk. 2, fjerde afsnit, i forordning (EU) 2016/794.
                  
               
                     (7)
                  
                  
                     Den 5. september 2019 mødte den udvalgte kandidat for Europa-Parlamentets Udvalg om Borgernes Rettigheder og Retlige og Indre Anliggender (»LIBE-udvalget«), og ved brev af 18. oktober 2019 blev Rådet underrettet om den af LIBE-udvalget vedtagne udtalelse i overensstemmelse med artikel 54, stk. 2, fjerde afsnit, i forordning (EU) 2016/794 —
                  
               VEDTAGET DENNE AFGØRELSE:
         
            Artikel 1
            Jürgen EBNER udnævnes til vicedirektør for Europol for perioden fra den 1. november 2019 til den 31. oktober 2023 i lønklasse AD 14.
         
         
            Artikel 2
            Denne afgørelse træder i kraft på datoen for vedtagelsen.
         
         
            Udfærdiget i Luxembourg, den 24. oktober 2019.
            
               
                  På Rådets vegne
               
               
                  Formand
               
               A.-K. PEKONEN
            
         
         
            (1)  EUT L 135 af 24.5.2016, s. 53.
         
            (2)  EUT C 28 A af 23.1.2019, s. 1.